Servus, i bi da Bloche aus Bassau in Niedabayan, des is glei a da Grenz noch Estarreich. I intaressia me etzta scho seit a boa Joa narrisch fia Sprochn, ho zwoa vo da Schui aus grod Englisch gleand oba nochand sejbar amoi a wengal in Schbanisch einegschaugd, wei des fia mi oafoch oane vo de scheenan Sprochn iabahaupts is (Zua Zeid leane aa grod Franzäsisch). Etzta seite mied meina Freindin zammad bi, leane aa nu oijawei fleißig Kinäsisch, wos se oba sauba ziagt, weie mied de Tön a gloans Broblem ho, oba des wead scho nu. Freile mechte, wenne me scho so fia Fremdsprochn intaressia, aa ebbs fian Dahoit vom Boarischn doa, drumm weade moi vasuacha me in dem Brojekt gscheid zum einehänga.  Weie woi nu oana vo de jingan do herinnad bi und mei Boarisch zwengs dem amend ned des diafa is, vasuache oiwei wenne merk, dosse fia ebbs grod as Houdeitsche Woat kenn, aa äidane boarische Weata suach und nochad aar eibau.